ஐந்து இலக்கத்தில் சம்பாதிக்கும் ஐ.டி. இளைஞன் அவன்; அதிர்ந்து பேசாதவன். அவளோ, இருக்கும் இடத்தைக் கலகலப்பாக்கிவிடும் அல்ட்ரா மாடர்ன் பெண். இருவரின் ஜாதகங்களையும் அலசி, பொருத்தங்கள் பார்த்தே திருமணம் செய்துவைத்தனர். முதல் இரண்டு மாதங்கள் நன்றாகவே போனது வாழ்க்கை. ஒருநாள், 'இன்னைக்குச் சீக்கிரம் வந்துடுங்க, வெளியே போறோம்... டின்னர் முடிச்சுட்டுத்தான் வீட்டுக்கு ரிட்டர்ன்' என்றாள் அவள். அலுவலகப் பணிகள் அழுத்தவே, அவன் சுத்தமாக மறந்துபோனான். போன் சைலன்ட் மோடில் இருந்ததால், மனைவியின் குறுஞ்செய்திகள், அழைப்புகள் எதையும் பார்க்கவில்லை. வீட்டுக்குக் கிளம்பியபோது போனைப் பார்த்தவன் அதிர்ந்து, மனைவிக்கு போன் செய்தான். முதல் முறை லாங் ரிங் போனது. இரண்டாவது முறை ஸ்விட்ச்டு ஆஃப்.